с повече от 20 % е в ярък контраст с увеличението на целия китайския внос в Съюза от около 11 %, както е посочено в таблицата в съображение 60 от настоящия регламент.
 (64)
 Освен това, когато се разграничат тези 30 производители износители въз основа на приложимата ставка на митото, беше отбелязана промяна в схемите на търговия спрямо периода 2015 г.—2018 г., както следва:
 —
 28-те производители износители, за които се прилага ставката от 17,9 % на невключените в извадката оказали съдействие производители износители и които са участвали в действия във връзка със заобикаляне на мерките, са увеличили обема на продажбите си за Съюза с около 12 600 тона (като обща стойност или средно увеличение в обема на продажбите за Съюза за всеки производител износител от 450 тона), докато останалите производители износители, за които се прилага ставката на невключените в извадката оказали съдействие производители износители (около 370 производители износители общо) (12), са увеличили обема на продажбите си за Съюза само с около 20 000 тона през същия период (или средно увеличение в обема на продажбите за Съюза за всеки производител износител от 54 тона);
 —
 двамата производители износители с индивидуални ставки на митото на оказали съдействие производители износители (съответно 22,9 % и 23,4 % — по-големи от ставката от 17,9 % на невключените в извадката оказали съдействие производители износители) са намалили обема на продажбите си за Съюза с около 1 900 тона, а останалите трима производители износители с индивидуални ставки на митото (които не са обект на настоящото разследване) са увеличили обема на продажбите си с 1 450 тона. Тези трима производители износители са получили относително по-ниски индивидуални мита (съответно 13,1 %, 17,6 % и 18,3 %) при първоначалното разследване.
 (65)
 Тези промени в търговските потоци към Съюза представляват промяна в схемите на търговия между отделни производители износители в държавата, за която се прилагат мерките, и Съюза, която произтича от практика, процес или дейност, за които при разследването не се установи достатъчно основание или икономическа обосновка, различна от избягване на остатъчното или по-високото мито, което е в сила за съдовете и приборите за сервиране или за кухня с произход от КНР.
 2.4.3. Естество на действията във връзка със заобикаляне на мерките в Китай
 (66)
 В член 13, параграф 1 от основния регламент се съдържа изискването промяната в схемите на търговия да произтича от практика, процес или дейност, за които няма достатъчно основание или икономическа обосновка освен налагането на митото. Тази практика, процес или дейност включва, наред с другото, реорганизацията от страна на износителите или производителите на схемите им на търговия и техните търговски канали в държавата, за която се прилагат мерките, с крайна цел продуктите им да бъдат изнесени за Съюза чрез производители, ползващи се от индивидуални ставки, по-ниски от приложимите за продуктите на производителите.
 (67)
 Както е разяснено в раздели 2.3.1 и 2.3.2, Комисията заключи, че 30 от 50-те производители износители участват в пренасочване на продажбите. Те са представлявали 16 % от общия обем на вноса в Съюза през разглеждания период, както е отчетен в базата данни по член 14,